b'\n_START_ARTICLE_\nViljo Lampela\n_START_PARAGRAPH_\nViljo Ahti Lampela (28. huhtikuuta 1918 Perho \xe2\x80\x93 16. joulukuuta 2008 Helsinki) oli suomalainen elokuvan\xc3\xa4yttelj\xc3\xa4, -ohjaaja ja -tuottaja._NEWLINE_Lampela opiskeli Oy Suomen Filmiteollisuuden vuonna 1938 perustamassa Filmikoulussa ja oli sitten avustajana ja sivuosien n\xc3\xa4yttelij\xc3\xa4n\xc3\xa4 Suomen Filmiteollisuuden elokuvissa 1938\xe2\x80\x931940. My\xc3\xb6hemmin h\xc3\xa4n oli Suomi-Filmi Oy:n kaitafilmiosaston hoitajana ja teki tilaust\xc3\xb6in\xc3\xa4 vuosina 1952\xe2\x80\x931962 tusinan verran lyhyt- ja dokumenttielokuvia._NEWLINE_Lampela oli mukana Moraalinen varustautuminen (MRA) liikkeen toiminnassa Suomessa. H\xc3\xa4n k\xc3\xa4sikirjoitti, ohjasi ja tuotti kaksi MRA-liikkeen opeista vaikutteita saanutta elokuvaa Vastaus (1952) ja Kiusausten vuori (1960)._NEWLINE_Viljo Lampela oli naimisissa 1941\xe2\x80\x931962 elokuvan\xc3\xa4yttelij\xc3\xa4 Kaija Raholan kanssa. Heid\xc3\xa4n lapsiaan ovat oopperalaulaja Pirkkoliisa Tikka ja elokuva\xc3\xa4\xc3\xa4nitt\xc3\xa4j\xc3\xa4 ja -leikkaaja Pekka Lampela.'